rejauldu/bengali-wikipedia huggingface dataset:
হরিনাথপুর বাংলাদেশের বরিশাল জেলার অন্তর্গত হিজলা উপজেলার একটি ইউনিয়ন।   আয়তন  হরিনাথপুর ইউনিয়নের আয়তন ১৪,৮২০ একর।   প্রশাসনিক কাঠামো  হরিনাথপুর ইউনিয়ন হিজলা উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম হিজলা থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী হরিনাথপুর ইউনিয়নের মোট জনসংখ্যা ২৪,৬২৬ জন। এর মধ্যে পুরুষ ১২,০৬২ জন এবং মহিলা ১২,৫৬৪ জন। মোট পরিবার ৪,৯৬৩টি।   শিক্ষা  ২০১১ সালের আদমশুমারি অনুযায়ী হরিনাথপুর ইউনিয়নের সাক্ষরতার হার ৪৫.১%।   আরও দেখুন   হিজলা উপজেলা  হিজলা থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:হিজলা উপজেলার ইউনিয়ন
ফেডারেল ব্যুরো অব ইনভেস্টিগেশন বা এফবিআই মার্কিন যুক্তরাষ্ট্রের কেন্দ্রীয় গোয়েন্দা সংস্থা। এটি মার্কিন আইন মন্ত্রণালয়ের অধীনে পরিচালিত হয়। বিশ্বস্থতা, সাহস, বিশুদ্ধতা এই তিনটি লক্ষ নিয়ে কাজ করে এফবিআই। ওয়াশিংটন ডিসির জে ইজার হভার ভবনে এফবিআইয়ের প্রধান কার্যালয় অবস্থিত।   ইতিহাস  ১৯০৮ সালে ব্যুরো অব ইনভেস্টিগেশন (বিওআই) নামে প্রতিষ্ঠিত হয় এফবিআই। ১৯৫৩ সালে এ নাম পরিবর্তন হয় এবং নাম হয় ফেডারেল ব্যুরো অফ ইনভেস্টিগেশন (এফবিআই)। ২০১০ সালে এফবিআইয়ের বাজেট ছিলো ৭.৯ বিলিয়ন ডলার যার মধ্যে ৬১৮ মিলিয়ন ডলার খরচ করা হয় সন্ত্রাসবাদ দমন, সাইবার ক্রাইমের বিরুদ্ধে কার্যক্রম, প্রশিক্ষণ কর্মসূচি ইত্যাদি।   লক্ষ এবং অগ্রাধিকার  thumb|200px|এফবিআই ব্যাজ ও পিস্তল  মূলত এফবিআইয়ের প্রধান কার্যক্রমের মধ্যে রয়েছে যুক্তরাষ্ট্রের নিরাপত্তা, ফেডারেল, স্টেট, মিউনিসিপাল এবং আন্তর্জাতিক সংস্থা এবং সহযোগিদের সাহায্য করা।   তথ্যসূত্র    আরও পড়ুন    HSI BOOK Government HSI Files  Charles, Douglas M. (2007). J. Edgar Hoover and the Anti-interventionists: FBI Political Surveillance and the Rise of the Domestic Security State, 1939–1945. Columbus, Ohio: The Ohio State University Press. .  Kessler, Ronald (1993). The FBI: Inside the World's Most Powerful Law Enforcement Agency. Pocket Books Publications. .  Powers, Richard Gid (1983). G-Men, Hoover's FBI in American Popular Culture. Southern Illinois University Press. .  Sullivan, William (1979). The Bureau: My Thirty Years in Hoover's FBI. Norton. .  Theoharis, Athan G.; John Stuart Cox (1988). The Boss: J. Edgar Hoover and the Great American Inquisition. Temple University Press. .  Theoharis, Athan G.; Tony G. Poveda, Susan Rosenfeld, Richard Gid Powers (2000). The FBI: A Comprehensive Reference Guide. Checkmark Books. .   আরও দেখুন   এফবিআই সরকারি ওয়েবসাইট  চার্চ কমিটি রিপোর্ট, Vol. 6, "Federal Bureau of Investigation." 1975 congressional inquiry into American intelligence operations.  বিষয়শ্রেণী:মার্কিন যুক্তরাষ্ট্রের সরকারি সংস্থা বিষয়শ্রেণী:মার্কিন যুক্তরাষ্ট্রের গোয়েন্দা সংস্থা বিষয়শ্রেণী:গোয়েন্দা সংস্থা বিষয়শ্রেণী:ফেডারেল ব্যুরো অব ইনভেস্টিগেশন
খার্তুম আন্তর্জাতিক পবিত্র কোরআন পুরস্কার ২০০৭ সালে প্রতিষ্ঠিত হয়েছিল। এটি সুদানের রাষ্ট্রপতির সিদ্ধান্তে পবিত্র কুরআন শিক্ষার প্রতি মনোযোগ দেওয়ার লক্ষ্যে প্রতিষ্ঠা করা হয়েছিলো।তরুণ মুসলমানদের সর্বশক্তিমান আল্লাহর কিতাব পবিত্র কুরআন মুখস্থ, উপলব্ধি এবং কর্ম বাস্তবায়নের পাশাপাশি ইসলামের দিকে কীভাবে ফিরে নিয়ে যাওয়া যায়, সেটা সংকল্প ও পরিকল্পনা করেছিলেন। অধ্যায় 21-এর ব্যাখ্যা সহ সম্পূর্ণ পবিত্র কুরআন মুখস্থ করার জন্য উভয় লিঙ্গের জন্য প্রতিযোগিতার আয়োজন করা হয়। প্রতিযোগিতাটি সুদান স্কলারস অ্যাসোসিয়েশনের তত্ত্বাবধানে এবং প্রজাতন্ত্রের প্রেসিডেন্সির পৃষ্ঠপোষকতায় পবিত্র কোরআন সোসাইটির মাধ্যমে আয়োজন করা হয়।   পাঠ্যধারাগুলি  প্রথম অধিবেশন  নবম অধিবেশন:  কুরআনের মানুষকে সুদানের উষ্ণ অভ্যর্থনা শিরোনামে   মরক্কোর আহমেদ আল-ওয়াহেদ আহমেদ আশেরি প্রথম স্থান অধিকার করেন।    পুরস্কার শাখা    প্রথম শাখাঃ অংশের অর্থ সহ সম্পূর্ণ কুরআনের  দ্বিতীয় শাখাঃ সাতটি পাঠ  তৃতীয় শাখাঃ পর্যায়ক্রমিক বিভাগ  চতুর্থ শাখাঃ, শেষ অর্ধেক  শেষ পঞ্চম শাখাটি পুরুষ  শেষ ষোলতম অধ্যায়  সপ্তম অধ্যায়, চাচা এবং আশীর্বাদ (সংশোধনমূলক ঘর)  অষ্টম ধারা, সঠিক তেলাওয়াত  দশম শাখা।   আরো দেখুন    পবিত্র কোরআন মুখস্থ, তাফসীর এবং তেলাওয়াতের জন্য তিউনিস আন্তর্জাতিক পুরস্কার  পবিত্র কোরআন মুখস্থ করার জন্য কিং আব্দুল আজিজ আন্তর্জাতিক প্রতিযোগিতা  দুবাই আন্তর্জাতিক পবিত্র কোরআন পুরস্কার   বহিঃসংযোগ  ২০১৮ খার্তুম পুরস্কার বিজয়ীরা   তথ্যসূত্র   বিষয়শ্রেণী:আন্তর্জাতিক কুরআন তিলাওয়াত প্রতিযোগিতা বিষয়শ্রেণী:কুরআন অধ্যয়ন বিষয়শ্রেণী:ইসলামি পুরস্কার বিষয়শ্রেণী:সুদানে ইসলাম বিষয়শ্রেণী:২০০৭-এ প্রতিষ্ঠিত
ভূতনাথ গুচ্ছ মন্দির বালি পাথরে নির্মিত ভারতের কর্ণাটক রাজ্যের বাদামি অঞ্চলে অবস্থিত। এখানে দুটো প্রধান মন্দির অবস্থিত।এখানে একটি শান্ত নির্মল জলের হ্রদ রয়েছে যার পূর্ব দিকে প্রথম মন্দিরটি অবস্থিত,যেটির নামই আসলে ভূতনাথ মন্দির।ভূতনাথ বলতে শিব বা মহাদেবকে বোঝানো হয়।অর্থাৎ এটি একটি শিব মন্দির। মন্দিরটি অনেক আগের দক্ষিণ ভারতীয় রীতিতে নির্মিত হলেও এর বেলকনি বা বারান্দা উত্তর ভারতীয় স্থাপত্যরিতি অনুসরণ করে নির্মিত।একই রকম আরেকটি মন্দির একই সাথে অবস্থিত যা হ্রদের উত্তর-পূর্ব দিকে অবস্থিত। এটিকে মল্লিকার্জুন গুচ্ছ মন্দির বলে যেটি কল্যাণী চালুক্য রীতিতে নির্মিত মন্দির।Kamiya, Takeo (1996-09-20). "Architecture of the Indian Subcontinent". Gerard da Cunha-Architecture Autonomous, Bardez, Goa, India. Retrieved 2008-08-22. মন্দিরের ভিতরের বারান্দা ৭ম শতকের বাদামি রাজত্বকালে নির্মিত। আর হ্রদ সংলগ্ন বাইরের বারান্দার কাজ শেষ হয় ১১ শতকে কল্যাণী চালুক্য সময়ে।গবেষণা থেকে জানা যায় এই মন্দিরে বিভিন্ন সময়ের স্থাপত্ব্যকৃত্তির ছাপ রয়েছে।Cousens (1926), p. 55Hardy (1995), p. 321 thumbnail|মন্দিরের আরেকটি ছবি thumbnail|বর্ষা মৌসুমে ভূতনাথ মন্দিরের অনন্য দৃশ্য thumbnail|মল্লিকার্জুন মন্দির কমপ্লেক্স  মন্দিরের নির্মাণশৈলী    তথ্যসূত্র   বিষয়শ্রেণী:মন্দির বিষয়শ্রেণী:৭ম শতাব্দীর হিন্দু মন্দির বিষয়শ্রেণী:১১শ শতাব্দীর হিন্দু মন্দির
ক্লিওপেট্রা হল সিগারেটের একটি মার্কা, যা বর্তমানে মিশরের ইস্টার্ন টোব্যাকো কোম্পানির মালিকানাধীন এবং উৎপাদিত। মার্কাটি মিশরের অন্যতম জনপ্রিয় সিগারেট মার্কা এবং আফ্রিকার প্রায় প্রতিটি দেশে, সেইসাথে মধ্যপ্রাচ্য এবং এশিয়ার বিভিন্ন দেশে সিগারেটটি বিক্রি হয়।    পণ্য  ক্লিওপেট্রা সিগারেট নিম্নলিখিত জাতের হয়ে থাকে:   ক্লিওপেট্রা গোল্ডেন    ক্[ অনির্ভরযোগ্য উৎস? ]লিওপেট্রা লাইটস  ক্লিওপেট্রা লাক্স  ক্লিওপেট্রা সুপার স্টার  ক্লিওপেট্রা সুপার লাক্স   আরো দেখুন    তামাক ধূমপান   তথ্যসূত্র   বিষয়শ্রেণী:সিগারেটের মার্কা
মুসনাদ আত-তায়ালিসি, বা মুসনাদ আবি দাউদ আত-তায়ালিসি ( ; ইংরেজি : Munas Abi Dawood At-tayalisi)  হল একটি  প্রাচীন হাদিস -এর বই । এটি সংকলন করেন ইমাম আবু দাউদ আত-তায়ালিসি (সুলাইমান ইবনে দাউদ, ১৩৩ হিঃ/৭৫০-১ খ্রিঃ ? - রাবি ২০৪ হিঃ/ viii - ix.৮১৯ খ্রিঃ ?)   বর্ণনা বইটিতে মাকতাবা শামিলা অনুসারে প্রায় তিন হাজার (৩০০০) হাদিস রয়েছে । এটি প্রাচীনতম মুসনাদগুলির মধ্যে একটি (পূর্ণাঙ্গ ইসনাদ সহ একটি হাদীস বই, যা সাহাবি দ্বারাও সংগঠিত) রচিত । বইটি হিজরি  দ্বিতীয় শতাব্দীতে রচিত। এটি হাদিসের সর্বাধিক বিশুদ্ধ গ্রন্থ  সহিহাইন তথা সহিহ বুখারি ও সহিহ মুসলিম-এর পূর্বে লিখিত। মুসনাদ (مسند) হল হাদিসের সংকলন যা বর্ণনাকারীদের দ্বারা শ্রেণিবদ্ধ করা হয়েছে,  সুতরাং সাহাবি (নবি মুহাম্মদের সঙ্গী) দ্বারাও । দেখে মনে হয় যে সংগ্রহটি সরাসরি ইমাম তায়ালিসির কাজ নয়, বরং তার শিষ্য ইউনূস ইবনে হাবিবকে তিনি যা শিখিয়েছিলেন তার থেকে  এটি সংকলিত হয়েছিল ।   প্রকাশনা বিশ্বের অনেক প্রকাশনা প্রতিষ্ঠান বইটি প্রকাশ করেছে:   মুসনাদ আবি দাউদ আত-তায়ালিসি কমেন্টারি  -  কৃত: সুলাইমান ইবনে দাউদ তায়ালিসি: প্রকাশনায়: abebooks | UK   আরও দেখুন  সুন্নি গ্রন্থের তালিকা  সহীহ বুখারী  সহীহ মুসলিম  সুনান-এ-ইবনে মাজাহ  সুনানে আবু দাঊদ   সুনান আল-তিরমিজী  সুনানে নাসাই  তথ্যসূত্র  বিষয়শ্রেণী:সুন্নি সাহিত্য বিষয়শ্রেণী:হাদিস সংকলন বিষয়শ্রেণী:হাদিস বিষয়শ্রেণী:৯ম শতাব্দীর আরবি বই বিষয়শ্রেণী:১০ম শতাব্দীর আরবি বই বিষয়শ্রেণী:সুন্নি হাদিস সংকলন
জ্যাকব "জ্যাক" ক্রুসচেন (; ২০ মার্চ ১৯২২ - ২ এপ্রিল ২০০২) ছিলেন একজন কানাডীয় অভিনেতা। তিনি মার্কিন চলচ্চিত্র, টেলিভিশন ও বেতারে কাজ করেছেন। ক্রুসচেন দি অ্যাপার্টমেন্ট (১৯৬০) চলচ্চিত্রে ডক্টর ড্রাইফাস চরিত্রে অভিনয় করে শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। ব্রডওয়ে মঞ্চে তিনি আই ক্যান গেট ইট ফর হোলসেল নাটকে অভিনয় করেন।  প্রারম্ভিক জীবন জ্যাকব ক্রুসচেন ১৯২২ সালের ২০শে মার্চ কানাডার ম্যানিটোবার উইনিপেগে জন্মগ্রহণ করেন। তার পিতা মোজেস ক্রুসচেন এবং মাতা সোফি বগুশেভ্‌স্কি দুজনেই রুশ বংশোদ্ভূত। তারা ১৯২০-এর দশকের শুরুর দিকে অভিবাসিত হয়ে নিউ ইয়র্ক সিটিতে এবং পরে ক্যালিফোর্নিয়ায় বসবাস করেন। তার বোন মিরিয়াম ১৯২৭ সালে নিউ ইয়র্ক সিটিতে জন্মগ্রহণ করে।  কর্মজীবন ক্রুসচেন জর্জ পালের বিজ্ঞান কল্পকাহিনিমূলক দ্য ওয়ার অব দ্য ওয়ার্ল্ডস (১৯৫৩)-এ সালভাতোর চরিত্রে অভিনয় করেন, এবং লাক্স রেডিও থিয়েটারের বেতার নাটকে একই চরিত্রে কাজ করেন। এছাড়া তিনি সেসিল বি. ডামিলের সর্বশেষ চলচ্চিত্র দ্য বুকানির (১৯৫৮) ছবিতে অভিনয় করেন। তিনি বিলি ওয়াইল্ডারের দি অ্যাপার্টমেন্ট (১৯৬০) চলচ্চিত্রে ডক্টর ড্রাইফাস চরিত্রে অভিনয় করেন। এই কাজের জন্য তিনি শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।  তথ্যসূত্র  বহিঃসংযোগ             বিষয়শ্রেণী:১৯২২-এ জন্ম বিষয়শ্রেণী:২০০২-এ মৃত্যু বিষয়শ্রেণী:২০শ শতাব্দীর কানাডীয় অভিনেতা বিষয়শ্রেণী:উইনিপেগের অভিনেতা বিষয়শ্রেণী:কানাডীয় ইহুদি অভিনেতা বিষয়শ্রেণী:কানাডীয় চলচ্চিত্র অভিনেতা বিষয়শ্রেণী:কানাডীয় টেলিভিশন অভিনেতা বিষয়শ্রেণী:কানাডীয় বেতার অভিনেতা বিষয়শ্রেণী:কানাডীয় মঞ্চ অভিনেতা বিষয়শ্রেণী:মার্কিন যুক্তরাষ্ট্রে কানাডীয় প্রবাসী অভিনেতা বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা
কালিজিরা ধান বাংলাদেশে উৎপাদিত এক ধরনের উৎকৃষ্ট মানের ধান। কালো রংয়ের এই ধানের চাল বেশ সুস্বাদু। যা থেকে উৎপন্ন চালকে ছোট বাসমতী চালও বলা হয়। এটি রান্না করার পদ্ধতিও প্রায় বাসমতি চালের মতই। এই চালের ভাত আঠালো নয়। কালিজিরা চাল বাংলাদেশের একটি ভৌগোলিক নির্দেশক পণ্য (জিআই)।  কালিজিরা চাল পোলাও রান্নায় ব্যবহার করা হয়। এই চালের ভাতে বেশ সুগন্ধ রয়েছে। কালিজিরা, সরু, কাশিয়াবিন্নি, বেগুনবিচি, জামাইভোগ, দাদখানি প্রভৃতি চিকন চাল দিয়ে তৈরি হয় পোলাও, বিরিয়ানি, খিচুড়ি, খির-পায়েস, ফিরনি ও জর্দা। নতুন অতিথিদের এসব চিকন চালের তৈরী খাবার দিয়ে আপ্যায়ন করা গ্রাম বাঙলার প্রাচীন রীতি।    তথ্যসূত্র   বিষয়শ্রেণী:ধানের জাত বিষয়শ্রেণী:বাংলাদেশের ভৌগোলিক নির্দেশক পণ্য বিষয়শ্রেণী:বাংলাদেশে উদ্ভূত ফসল
নেহা পেন্ডসে (জন্ম: ২৯ নভেম্বর ১৯৮৪) হলেন একজন ভারতীয় চলচ্চিত্র এবং টেলিভিশন অভিনেত্রী। জি মারাঠির ভাগ্যলক্ষ্মীর মাধ্যমে তিনি পরিচিতি লাভ করেন। তিনি মারাঠি, তামিল, তেলুগু, মালয়ালম, কন্নড় এবং হিন্দি ভাষার চলচ্চিত্রে অভিনয় করেছেন। তিনি লাইফ ওকেতে প্রচারিত মে আই কাম ইন ম্যাডাম? নাটকে অভিনয় করেছেন।  চলচ্চিত্র +নির্দেশক  অপ্রকাশিত ছবিকে নির্দেশ করে  বছর ছবি চরিত্র ভাষা মন্তব্য ১৯৯৯  পেয়ার কই খেল নাহি  -  হিন্দি  ১৯৯৯  দাগ: দ্য ফায়ার || - || হিন্দি || |- | ২০০০ || দিওয়ানে || - || হিন্দি || |- | ২০০২ || তুমসে আচ্ছা কোন হে || আনু || হিন্দি || |- | ২০০২ || দেবদাস || - || হিন্দি || |- | ২০০২ || সন্থাম|| - || তেলুগু || |- | ২০০৫ || ড্রিমস || - || হিন্দি || |- | ২০০৫ || মেড ইন ইউএসএ || - || মালয়ালম || |- | ২০০৬ || আব্রাহাম এন্ড লিংকন || - || মালয়ালম || |- | ২০০৭ || স্বামী || পুজা || হিন্দি || |- | ২০০৮ || ভিধি রাউডি || - || তেলুগু || |- | ২০০৯ || আসিমা || - || হিন্দি || |- | ২০১০ ||  টুইংকেল টুইংকেল লিটেল স্টার || - || মালয়ালম || |- | ২০১১ || স্নেক এন্ড লেডার || - || মালয়ালম || |- | ২০১১ || শার‍্যাত || - || মারাঠি ||  আইটেম গান |- | ২০১১ || দিল তো বাচ্ছা হে জি || - || হিন্দি || অতিথি শিল্পী হিসেবে |- | ২০১২ || মি. ভাটটি অন চুটটি || - || হিন্দি || |- | ২০১২ || কুরুকশেত্রা || - || মারাঠি || আইটেম গান |- | ২০১৪ || দুসারি গশ্তা  || - || মারাঠি || |- | ২০১৪ || বোল বেবি বোল || -  || মারাঠি || |- | ২০১৪ || প্রেমাসাথি কামিং সুন || - || মারাঠি || |- | ২০১৫ || বালকাডু || - || মারাঠি || |- | ২০১৫ || গউর হারি দাস্তান || - || হিন্দি || |- | ২০১৬ || নাটসাম্রাট || - || মারাঠি || |- | ২০১৬ || ৩৫% টাক্কে কাথাওয়ার পাস''  -  মারাঠি   টেলিভিশন  বছর নাটক চরিত্র ভাষা চ্যানেল ১৯৯০  হাস্রাতে  -  হিন্দি  ১৯৯৮–৯৯   মিঠি মিঠি বাতে  -  হিন্দি  ডিডি ন্যাশনাল ২০১১   ভাগ্যলক্ষ্মী  -  মারাঠি  জি মারাঠি http://www.marathi.tv/show-serials/bhagyalakshmi/ ২০১৬–১৭  মে আই কাম ইন ম্যাডাম?  সাঞ্জানা (ম্যাডাম)  হিন্দি  লাইফ ওকে ২০১৭  কমেডি দঙ্গল স্বভূমিকা হিন্দি  অ্যান্ডটিভি  আরও দেখুন  ভারতীয় চলচ্চিত্র অভিনেত্রীদের তালিকা  তথ্যসূত্র  বহিঃসংযোগ    বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৮৪-এ জন্ম বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:বিগ বসের (হিন্দি টিভি ধারাবাহিক) প্রতিযোগী বিষয়শ্রেণী:মারাঠি টেলিভিশন অভিনেত্রী বিষয়শ্রেণী:কন্নড় চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মুম্বইয়ের অভিনেত্রী বিষয়শ্রেণী:মালয়ালম চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী
উগান্ডা, কঙ্গো প্রজাতন্ত্র এবং মধ্য আফ্রিকান প্রজাতন্ত্রের অনুরূপ জাম্বিয়া হল কয়েকটি খ্রিস্টান দেশগুলির মধ্যে একটি যা বহুবিবাহিক ইউনিয়নগুলিকে আইনিভাবে গঠন করার অনুমতি দেয়৷ জাম্বিয়ার আইনের অধীনে বহুবিবাহিক ইউনিয়নগুলি চুক্তিবদ্ধ হতে পারে এবং সেগুলি দেশে অত্যন্ত বিস্তৃত বলে জানা গেছে। বেশিরভাগ দেশগুলির মতো যেগুলি বিবাহের একটি রূপ হিসাবে বহুবিবাহ প্রদান করে প্রথম স্ত্রীকে তার স্বামীকে বিয়ে করার আগে বহুবিবাহের অনুশীলনে সম্মতি দিতে হবে। যদি সে প্রত্যাখ্যান করে তবে তার স্বামী তার বর্তমান স্ত্রীর সাথে বিবাহিত অবস্থায় অন্য মহিলাকে বিয়ে করার অনুমতি পাবে না। ২০০৩ সালের একটি সমীক্ষা অনুসারে, জাম্বিয়ার ১৬% বিবাহ বহুবিবাহী। যদিও প্রায়শই গ্রামীণ এলাকায় বেশি সাধারণ অনুশীলনটি আরও শহুরে সেটিংসেও পাওয়া যেতে পারে।  জাম্বিয়ান আইন দুই ধরনের বিবাহকে স্বীকৃতি দেয়; বিবাহ আইনের অধীনে সংবিধিবদ্ধ বিবাহ এবং বিভিন্ন প্রথার অধীনে প্রথাগত বিবাহ যা উপজাতি থেকে উপজাতিতে পরিবর্তিত হতে পারে। বিবাহ আইনের অধীনে বিবাহিতদের জন্য বহুবিবাহ অনুমোদিত নয়। আইনের অধীনে বিবাহিত ব্যক্তির পক্ষে অন্য ব্যক্তির সাথে বৈধভাবে বিবাহিত হওয়ার সময় বিবাহ অনুষ্ঠান করা একটি ফৌজদারি অপরাধ (বিগ্যামি)। প্রথাগত আইন বিবাহ সম্ভাব্য বহুবিবাহ. একজন পুরুষ অন্য স্ত্রী বা স্ত্রী গ্রহণ করার আগে তার বর্তমান স্ত্রী বা স্ত্রীদের সম্মতি প্রয়োজন কিনা তা নির্ভর করে বিবাহ পরিচালনাকারী নির্দিষ্ট রীতিনীতির উপর।   তথ্যসূত্র   বিষয়শ্রেণী:দেশ অনুযায়ী বহুবিবাহ বিষয়শ্রেণী:আফ্রিকায় বহুবিবাহ
মুরওয়ারা (কাতনি) () ভারতের মধ্য প্রদেশ রাজ্যের কাতনি জেলার একটি শহর ও পৌর কর্পোরেশনাধীন এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে মুরওয়ারা (কাতনি) শহরের জনসংখ্যা হল ১৮৬,৭৩৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে মুরওয়ারা (কাতনি) এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
সাইপ্রাস মেল  সাইপ্রাসে প্রকাশিত একমাত্র ইংরেজি ভাষার দৈনিক সংবাদপত্র। এটি ১৯৪৫ সালে প্রতিষ্ঠিত হয়েছিল। এটি দাবি করে যে এটি সম্পূর্ণ স্বাধীন রাজনৈতিক অবস্থানে আছে এবং কোন প্রকার রাজনৈতিক সম্পৃক্ততা নেই, যদিও পর্যবেক্ষকরা এটিকে রাজনৈতিকভাবে রক্ষণশীল হিসাবে বর্ণনা করেছেন। https://www.nationsencyclopedia.com/Asia-and-Oceania/Cyprus-MEDIA.html এটি প্রতিদিন (সোমবার ব্যতীত) প্রকাশিত হয় এবং স্থানীয় বেশিরভাগ নিবন্ধ সংবাদপত্রের ওয়েবসাইটে অনলাইনে পাওয়া যায়।   ১৯৬০ সালে সাইপ্রাস টাইমসের  প্রকাশ বন্ধ পর থেকে ১৯৭৯ সালে সাইপ্রাস উইকলি  প্রতিষ্ঠা হওয়া পূর্বপর্যন্ত সাইপ্রাস মেল  সাইপ্রাসের একমাত্র ইংরেজি ভাষার সংবাদপত্র ছিল।   প্রচলন  সাইপ্রাস মেইল  সঞ্চলন কম (সাইপ্রাসে প্রকাশিত সব দৈনিক সংবাদপত্রের মধ্যে)।  মূলধারার সংবাদপত্র যেমন ফিলেলেফথেরস, সিমেরিনি এবং হারাভগি -র মত পত্রিকার অনেক পিছনে ।   রাজনৈতিক অবস্থান  এর প্রথম বছরগুলিতে সাইপ্রাস মেল  ব্রিটিশ শাসনের সময়কালে সাইপ্রাসে প্রতিষ্ঠিত আরেকটি ইংরেজি ভাষার সংবাদপত্র সাইপ্রাস টাইমসের (যা টাইমস অফ সাইপ্রাস নামে পরিচিত) প্রধান প্রতিদ্বন্দ্বী ছিল। সেই সময়ে সাইপ্রাস মেইলকে আরও রাজনৈতিক অধিকার নিয়ে সোচ্চার দেখা যেত সামাজিকভাবে উদার সাইপ্রাস টাইমসের  চাইতে; বিশেষত গ্রিসের সাথে এনোসিস অর্থাৎ ইউনিয়নের বিরোধিতা করার প্রবণতার বেলায়। See Manchester Guardian, 12 December 1949, p.8 এনোসিসের এই বিরোধিতার কারণে গ্রীক সাইপ্রিওটরা এটিকে ব্যাপকভাবে অপছন্দ করে এবং প্রধানত ব্রিটিশ উপনিবেশিক প্রশাসন ও সামরিক কর্মীদের মধ্যে প্রচারিত হয়।  সাম্প্রতিক বছরগুলিতে, সংবাদপত্রটি সাইপ্রাস বিরোধের ব্যাপারে "সহজ-সমাধান" অবস্থান নিয়েছে (উদাহরণস্বরূপ, এটি ২০০৪ সালের বিতর্কিত আনান পরিকল্পনাকে সমর্থন করেছিল) যা গ্রীকবিরোধী পক্ষপাতদুষ্টির অভিযোগ (অন্যান্য পত্রিকা দ্বারা) এবং এই দ্বীপের উত্তরাঞ্চলে তুর্কি দখলকে "সাধারণীকরণ" করে। Simerini, April 27, 2004   তথ্যসূত্র   বিষয়শ্রেণী:ইংরেজি ভাষার সংবাদপত্র বিষয়শ্রেণী:১৯৪৫ সালে প্রতিষ্ঠিত প্রকাশনা বিষয়শ্রেণী:অপর্যালোচিত অনুবাদসহ পাতা বিষয়শ্রেণী:১৯৪৫-এ প্রতিষ্ঠিত সংবাদপত্র বিষয়শ্রেণী:সাইপ্রাসের সংবাদপত্র বিষয়শ্রেণী:ইউরোপের ইংরেজি ভাষার সংবাদপত্র
৬৬তম জাতীয় চলচ্চিত্র পুরস্কার অনুষ্ঠানটি ছিল ২০১৮ সালের শ্রেষ্ঠ ভারতীয় চলচ্চিত্রকে সম্মননা দেওয়ার জন্য ২০১৯-এ অনুষ্ঠিত পুরস্কার অনুষ্ঠান। পুরস্কারের ঘোষণা ২০১৯-এর ভারতের সাধারণ নির্বাচনের জন্য দেরিতে হয়।   নির্বাচনের প্রক্রিয়া তথ্যসূত্র  বহিঃসংযোগ  66th National Film Awards: Official Catalogue  National Film Awards Archives  Official Page for Directorate of Film Festivals, India  বিষয়শ্রেণী:জাতীয় চলচ্চিত্র পুরস্কার (ভারত) বিষয়শ্রেণী:২০১৯-এর ভারতীয় চলচ্চিত্র পুরস্কার
ফ্লোরিডা বিশ্ববিদ্যালয় ফ্লোরিডার গেইনসভিলে অবস্থিত একটি পাবলিক বিশ্ববিদ্যালয়।  ইতিহাস  অ্যাকাডেমিকস র‍্যাংকিং  কলেজ ও অ্যাকাডেমিক ডিভিশনসমূহ  College/school founding কলেজ/স্কুল  প্রতিষ্ঠাকাল ফ্লোরিডা বিশ্ববিদ্যালয় কলেজ অব অ্যাগ্রিকালচারাল অ্যান্ড লাইফ সায়েন্সেস  1906 রিঙ্কার স্কুল অব বিল্ডিং কন্সট্রাকশন  1906 ফ্লোরিডা বিশ্ববিদ্যালয় কলেজ অব এডুকেশন  1906 ফ্রেডরিক জি লেভিন কলেজ অব ল  ১৯০৯ ফ্লোরিডা বিশ্ববিদ্যালয় কলেজ অব ইঞ্জিনিয়ারিং  ১৯১০ ফ্লোরিডা বিশ্ববিদ্যালয় কলেজ অব লিবারেল আর্টস অ্যান্ড সায়েন্সেস  ১৯১০ ফ্লোরিডা বিশ্ববিদ্যালয় স্কুল অব জার্নালিজম  1916 ফ্লোরিডা বিশ্ববিদ্যালয় কলেজ অব ফার্মাসী  1923 ফ্লোরিডা বিশ্ববিদ্যালয় কলেজ অব ডিজাইন কন্সট্রাকশন অ্যান্ড প্ল্যানিং  1925 ওয়ারিংটন কলেজ অব বিজনেস  1926 P.K. Yonge Research School  1934 ফ্লোরিডা বিশ্ববিদ্যালয় কলেজ অব হেলথ অ্যান্ড হিউম্যান পারফর্ম্যান্স  1946 J. Hillis Miller Health Science Center  1956 কলেজ অব মেডিসিন অ্যাট দ্য ফ্লোরিডা বিশ্ববিদ্যালয  1956 ফ্লোরিডা বিশ্ববিদ্যালয় কলেজ অব নার্সিং  1956 ফ্লোরিডা বিশ্ববিদ্যালয় কলেজ অব পাবলিক হেলথ অ্যান্ড হেলথ প্রফেশন্স  1958 Institute of Food অ্যান্ড অ্যাগ্রিকালচারাল সায়েন্স  1964 ফ্লোরিডা বিশ্ববিদ্যালয় কলেজ অব ডেন্টিস্ট্রি  1972 ফ্লোরিডা বিশ্ববিদ্যালয় কলেজ অব ফাইন আর্টস  1975 ফ্লোরিডা বিশ্ববিদ্যালয় কলেজ অব ভেটেরিনারি মেডিসিন  1976 ফ্লোরিডা বিশ্ববিদ্যালয় ডিভিশন অব কন্টিনিউয়িং এডুকেশন  1976 ফিশার স্কুল অব অ্যাকাউন্টিং  1977 ফ্লোরিডা বিশ্ববিদ্যালয় ইন্টারন্যাশনাল সেন্টার  1991 Graham Center for Public Service  2006  বিখ্যাত শিক্ষার্থী রবার্ট গ্রাবস মার্শাল ডাব্লিউ নিরেনবার্গ  বিখ্যাত শিক্ষক  মার্টিন অ্যালান উম্যান, আইইইই হাইনরিখ হার্জ মেডেল ১৯৯৬  তথ্যসূত্র  বিষয়শ্রেণী:মার্কিন যুক্তরাষ্ট্রের বিশ্ববিদ্যালয় বিষয়শ্রেণী:ফ্লোরিডার স্থাপত্য স্কুল বিষয়শ্রেণী:ফ্লোরিডা বিশ্ববিদ্যালয় বিষয়শ্রেণী:ফ্লোরিডার বিশ্ববিদ্যালয় ও কলেজ বিষয়শ্রেণী:গ্লাস সায়েন্স ইনস্টিটিউট বিষয়শ্রেণী:১৮৫৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ফ্লোরিডার সরকারি বিশ্ববিদ্যালয় ও কলেজ বিষয়শ্রেণী:১৮৫৩-এ প্রতিষ্ঠিত বিশ্ববিদ্যালয় ও কলেজ
ব্রাউন বুশ বব (বৈজ্ঞানিক নাম: Pedesta pandita (de Nicéville)) 'হেসপারিডি' (Hespaeriidae) বা স্কিপারস (Skippers) গোত্র ও  'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি।  আকার  ব্রাউন বুশ বব এর প্রসারিত অবস্থায় ডানার আকার ২৫-৩০ মিলিমিটার দৈর্ঘ্যের হয়।  বিস্তার  ভারত (সিকিম থেকে অরুণাচল প্রদেশ ও উত্তর-পূর্ব ভারত), মায়ানমার এর বিভিন্ন অঞ্চলে এদের পাওয়া যায়।  বর্ণনা প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  উপরিতল গাঢ় বাদামি বা কালচে বাদামি ও ফ্যাকাশে হলুদ স্বচ্ছ ছোপ যুক্ত ।সামনের ডানায় সেল-এর বহিঃপ্রান্তে একটি ছোট ছোপ এবং সেল-এর নিচে সামান্য বাইরের দিকে দুটি গায়ে গায়ে অবস্থিত বড় ডিসকাল ছোপ দেখা যায়। উক্ত ডিসকাল ছোপদুটির নিচেরটি  প্রায় চতুষ্কৌণিক। কোস্টার ঠিক নিচে ৩ টি সাব-এপিক্যাল ছোট ছোপ তেরচাভাবে সারিবদ্ধ ও তাদের সবার উপরের ছোপটি ক্ষুদ্রতম। ডানার প্রায় মধ্যভাগ পর্যন্ত সাব-কোস্টাল অংশ ঘনভাবে ও বেসাল (ডানার গোড়ার) অংশ হালকাভাবে সোনালী-হলুদ বা কমলা-হলুদ আঁশে ছাওয়া। পিছনের গোলাকৃতি ডানা সাধারণত দাগ-ছোপহীন ।উভয় ডানায় সিলিয়া ফ্যাকাশে বাদামি।Watson, E. Y. (1891). Hesperiidae Indica: Being a Reprint of Descriptions of the Hesperiidae of India, Burma and Ceylon. Madras: Vest and Company. p.81.  ডানার নিম্নতল ফ্যাকাশে বাদামি।সামনের ডানার কোস্টাল ও এপিক্যাল (শীর্ষ) অংশ এবং পিছনের ডানার পুরোটাই কমলা-হলুদ আঁশে আবৃত ।সামনের ডানার উপরিতলের ছোপগুলি স্বচ্ছতার কারণে নিম্নতলে অস্পষ্ট ও ফ্যাকাশেভাবে দৃশ্যমান ।পিছনের ডানা মূলত দাগ-ছোপহীন, তবে কিছু কিছু নমুনায় খুবই অস্পষ্ট কিছু ছোপের অস্তিত্ব মাঝেমধ্যে খেয়াল করা যায়।  স্ত্রী-পুরুষ প্রকার অনুরূপ, পুরুষ প্রকারের দর্শন বেশি মেলে। শুঙ্গ সাদায় কালোয় ডোরাকাটা, শুঙ্গের শীর্ষে মুগুরাকৃতি অংশ (club) নিচের অংশে কালো ও ডগা কমলা। মাথা, বক্ষদেশ (thorax) ও উদর উপরিতলে ঘন বাদামি বা কালচে বাদামি; ঈষদ সবজে -হলুদ রোয়াযুক্ত  এবং নিম্নতলে ফ্যাকাশে বাদামি ও কমলা-হলুদ রোয়াবৃত।   আচরণ  প্রায় দুর্লভ দর্শন এই প্রজাতির উড়ান দ্রুত ও সল্পগামী; তবে অন্যান্য দ্রুতগামী স্কিপারদের তুলনায় একটু ধীর। এরা ভূমির কাছাকাছি নিচ দিয়ে খানিক উড়েই আবার পছন্দের জায়গায় বসে যায়। ভিজে মাটি, পাথরের ভিজে ছোপ, পাখির বিষ্ঠায়  এদের খ্যাদরস আহরণ করতে দেখা যায়। এই প্রজাতি স্কিপারসুলভ আচরণে পিঠের উপর ডানা খাড়া করে রেখে বা ডানা অর্ধেক মেলে পাতায়, মাটিতে বা পাথরে বসে রোদ পোহায়। এদের সাধারণত ফুলে বসতে দেখা যায় না। নিচু উচ্চতা বিশিষ্ট জঙ্গলের পথে, নদী বা ঝর্ণার কিনারে এদের বিচরণ লক্ষ্য করা যায় এপ্রিল থেকে অক্টোবর মাসে।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:সিকিমে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:১৮৮৫-এ বর্ণিত প্রজাপতি
কম্পিউটার প্রোগ্রামিং- এ, অ্যাসেম্বলি ভাষা (বিকল্পভাবে অ্যাসেম্বলার ভাষা  বা সিম্বলিক মেশিন কোড), প্রায়শই কেবল অ্যাসেম্বলি হিসাবে উল্লেখ করা হয় এবং সাধারণত এএসএম হিসাবে সংক্ষেপে বলা হয়, এটি যে কোনও নিম্ন-স্তরের প্রোগ্রামিং ভাষা। ভাষার নির্দেশাবলী এবং কম্পিউটার স্থাপত্যের মেশিন কোড নির্দেশাবলীর মধ্যে একটি খুব শক্তিশালী যোগাযোগ রয়েছে। অ্যাসেম্বলি ভাষায় সাধারণত প্রতি মেশিনের নির্দেশে একটি বিবৃতি থাকে (1:1), তবে ধ্রুবক, মন্তব্য, অ্যাসেম্বলার নির্দেশিকা, প্রতীকী লেবেল, যেমন, মেমরি অবস্থান, রেজিস্টার এবং ম্যাক্রো  সাধারণত সমর্থন করে থাকে।  কোন অ্যাসেম্বলি ভাষা বলতে একটি নির্দিষ্ট কম্পিউটার আর্কিটেকচারে ব্যবহৃত মেশিন ভাষার মনুষ্যপাঠ্য রূপকে বোঝায়। মেশিন ভাষায় প্রোগ্রাম লেখা খুবই কঠিন, তাই অ্যাসেম্বলি ভাষা তৈরি করা হয়েছে। অ্যাসেম্বলার দিয়ে এই অ্যাসেম্বলি ভাষাকে মেশিন ভাষায় রূপান্তর করা হয়।  অ্যাসেম্বলার হল একটি কম্পিউটার প্রোগ্রাম যা অ্যাসেম্বলি ভাষাকে অবজেক্ট কোডে রূপান্তরিত করে।   তথ্যসূত্র     বিষয়শ্রেণী:প্রোগ্রামিং ভাষা বিষয়শ্রেণী:গ্রথিত ব্যবস্থা
কর্ণফুলী পানি বিদ্যুৎ কেন্দ্র বা কাপ্তাই জলবিদ্যুৎ কেন্দ্র নামে পরিচিত) বাংলাদেশ চট্টগ্রাম বিভাগের রাঙ্গামাটি জেলার অন্তর্গত কাপ্তাই উপজেলায় কাপ্তাই বাঁধে নির্মিত জলবিদ্যুৎ কেন্দ্র।   ইতিহাস  ১৯৫৬ খ্রিষ্টাব্দে তদানীন্তন পূর্ব পাকিস্তানের বিদ্যুৎ চাহিদা পূরণের জন্য, কর্ণফুলী নদীর উপর বাঁধ দিয়ে জলবিদ্যুৎ কেন্দ্র তৈরির উদ্যোগ নেওয়া হয়। এর জন্য তৈরি হয় কৃ্ত্রিম কাপ্তাই হ্রদ।  ১৯৫৬ খ্রিষ্টাব্দে তদানীন্তন পাকিস্তান সরকার মার্কিন যুক্তরাষ্ট্রের অর্থায়নে কাপ্তাই জলবিদ্যুৎ কেন্দ্র নির্মাণ শুরু হয় এবং এর নির্মাণ কাজ শেষ হয় ১৯৬২ খ্রিষ্টাব্দে। ইন্টারন্যাশনাল ইঞ্জিনিয়ারিং কোম্পানি এবং ইউতাহ ইন্টারন্যাশনাল ইনকর্পোরেট ৬৭০.৬ মিটার দীর্ঘ ও ৫৪.৭ মিটার উচ্চতার এ বাঁধটি নির্মাণ করে। এই বাঁধের পাশে ১৬টি জলকপাট সংযুক্ত ৭৪৫ ফুট দীর্ঘ একটি পানি নির্গমন পথ বা স্প্রিলওয়ে রয়েছে। এই স্প্রিলওয়ে প্রতি সেকেন্ডে ৫ লাখ ২৫ হাজার কিউসেক ফিট পানি নির্গমন করতে পারে। এই প্রকল্পের জন্য তখন প্রায় ২৫ কোটি ৪০ লাখ টাকা বাজেট নির্ধারণ করা হলেও পরে তা ৪৮ কোটি ছাড়িয়ে যায়।   ধারণ ক্ষমতা  বিদ্যুৎকেন্দ্রের বিদ্যুৎ উৎপাদন ক্ষমতা ধরা হয়েছিল ১ লাখ ২০ হাজার কিলোওয়াট। শুরুর দিকে এর ৪০ মেগাওয়াট ক্ষমতা সম্পন্ন ১ ও ২ নম্বর ইউনিট স্থাপন করা হয়। ১৯৬৯ খ্রিষ্টাব্দে ৫০ মেগাওয়াট ক্ষমতা সম্পন্ন ৩ নম্বর ইউনিটের কাজ শুরু হয়। বর্তমানে মোট পাঁচটি ইউনিট চালু আছে যার মোট বিদ্যুৎ উৎপাদন ক্ষমতা ২৩০ মেগাওয়াট।  তথ্যসূত্র    বহিঃসংযোগ   বিষয়শ্রেণী:বাংলাদেশের বিদ্যুৎ কেন্দ্র বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত বিষয়শ্রেণী:কাপ্তাই উপজেলা
দিয়ারা জরিপ বা Diara Survey  হলো পাকিস্তান সরকার (পরবর্তীতে বাংলাদেশ সরকার) কর্তৃক পরিচালিত ভূমি জরিপ, যা ১৯৬২ সাল থেকে এখনও পরিচালিত হয়ে আসছে যাকে দিয়ারা জরিপ নামে অবহিত করা হয়। নামকরণ দিয়ারা জরিপ হলো দরিয়া সম্পর্কিত জরিপ। বাংলাদেশ নদীমাতৃক দেশ হওয়াতে প্রতিনিয়ত নদী বাঙ্গনের ফলে বিস্তীর্ণ এলাকা সাগরগর্ভে বিলিন হয়ে যায়। যার ফলে সীমারেখা ও স্বত্বের পরিবর্তন হয় আবার কোথাও কোথাও নতুন চর জেগে ওঠে, এসব নতুন ভূখন্ড (চর) নতুন জরিপ করা হয় তাকেই দিয়ারা জরিপ বলে। দরিয়া (নদী) শব্দটি হতে দিয়ারা শব্দটির উৎপত্তি হয়েছে।  ইতিহাস নদী বাঙ্গন এলাকা জরিপ করার জন্য দিয়ারা সেটেলমেন্ট অফিসারের নেতৃত্বে  ৪টি (রাজশাহী, নরসিংদী, চট্রগ্রাম ও বরিশাল) এলাকাই ১৮৬২ সালে  বেশ কয়েকটি আঞ্চলিক অফিস ও ক্যাম্পের মাধ্যমে সারাদেশের সুনির্দির্ষ্ট কিছু মৌজায় এ জরিপ কাজ পরিচালিত হয়। দিয়ারা জরিপে সাধারন জরিপের জন্য প্রযোজ্য সকল স্তর অনুসরন করে পয়স্তি ভূমির(চর) নক্রা ও রেকর্ড প্রস্তুত করা হয়  আরও দেখুন আর এস জরিপ বি.এস. জরিপ সি.এস. জরিপ এস.এ জরিপ   তথ্যসূত্র বিষয়শ্রেণী:অর্থনীতি বিষয়শ্রেণী:কৃষি  :বাংলাদেশে সামন্তবাদ